CELEX: 32021D1095
Language: da
Date: 2021-07-02 00:00:00
Title: Kommissionens gennemførelsesafgørelse (EU) 2021/1095 af 2. juli 2021 om fastlæggelse af en metode til omkostningsfordeling i forbindelse med lånoptagelse og gældsforvaltning inden for rammerne af NextGenerationEU

5.7.2021   
               
               
                  DA
               
               
                  Den Europæiske Unions Tidende
               
               
                  L 236/75
               
            
         KOMMISSIONENS GENNEMFØRELSESAFGØRELSE (EU) 2021/1095
         af 2. juli 2021
         om fastlæggelse af en metode til omkostningsfordeling i forbindelse med lånoptagelse og gældsforvaltning inden for rammerne af NextGenerationEU
         EUROPA-KOMMISSIONEN HAR ––
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab,
         under henvisning til Europa-Parlamentets og Rådets forordning (EU) 2021/241 af 12. februar 2021 om oprettelse af genopretnings- og resiliensfaciliteten (1), særlig artikel 15, stk. 4,
         under henvisning til Rådets afgørelse (EU, Euratom) 2020/2053 af 14. december 2020 om ordningen for Den Europæiske Unions egne indtægter og om ophævelse af afgørelse 2014/335/EU, Euratom (2), særlig artikel 5, stk. 3, og
         ud fra følgende betragtninger:
         
                     (1)
                  
                  
                     Genopretningsinstrumentet NextGenerationEU (»NGEU«) er indført som reaktion på covid-19-krisen til finansiering af genopretningsinitiativer og samtidig bidrage til at lette Den Europæiske Unions økonomis grønne og digitale omstilling. I den forbindelse er NGEU-programmer de programmer, der finansieres i henhold til artikel 2, stk. 2, i Rådets forordning (EU) 2020/2094 (3), for så vidt de i artikel 1, stk. 2, i nævnte forordning omhandlede foranstaltninger gennemføres.
                  
               
                     (2)
                  
                  
                     I henhold til artikel 5, stk. 1, i afgørelse (EU, Euratom) 2020/2053 tillægges Kommissionen beføjelser til på vegne af Unionen at låne op til 750 000 mio. EUR i 2018-priser, hvoraf op til 360 000 mio. EUR i 2018-priser kan anvendes til at yde lån, og op til 390 000 mio. EUR i 2018-priser kan anvendes til at dække udgifter.
                  
               
                     (3)
                  
                  
                     I henhold til artikel 5, stk. 2, om i afgørelse (EU, Euratom) 2020/2053 sker tilbagebetalingen af hovedstolen af de lånte midler, der er anvendt til at dække udgifter, og de påløbne renter over Unionens budget.
                  
               
                     (4)
                  
                  
                     I overensstemmelse med artikel 15, stk. 3, i forordning (EU) 2021/241 og artikel 220, stk. 5, litra e), i Europa-Parlamentets og Rådets forordning (EU, Euratom) 2018/1046 (4), afholdes omkostninger i relation til lån af midler til de i forordning (EU) 2021/241 omhandlede lån af de støttemodtagende medlemsstater.
                  
               
                     (5)
                  
                  
                     Med gennemførelsen af Kommissionens diversificerede finansieringsstrategi for gennemførelsen af lånoptagelsestransaktioner og gældsforvaltning inden for rammerne af NGEU rejses kapital ikke længere på grundlag af hver enkelt transaktion. Med denne model kunne finansieringsomkostningerne tydeligt identificeres og knyttes til en specifik lånoptagelsestransaktion, og de forbundne omkostninger kunne overføres til lånemodtageren sammen med provenuet af lånoptagelsestransaktionen. Med den diversificerede NGEU-finansieringsstrategi derimod skal udbetalinger inden for rammerne af NGEU finansieres ved hjælp af en enkelt finansieringspulje, som består af kort- og langfristede finansieringsinstrumenter, hvorfra ressourcerne trækkes, når der skal foretages udbetalinger til støttemodtagere. Den diversificerede finansieringsstrategi sikrer de mest fordelagtige vilkår ved lån på store beløb med forskellige løbetider. Følgelig er der behov for en skræddersyet tilgang til beregning og fordeling af de fælles omkostninger, som er knyttet til hver enkelt udbetaling på et rimeligt, retfærdigt og gennemsigtigt grundlag.
                  
               
                     (6)
                  
                  
                     For at sikre denne rimelige, retfærdige og gennemsigtige tilgang bør Kommissionen indføre en fælles, ensartet omkostningsberegningsmetode, der finder anvendelse på både udbetalinger i forbindelse med lån og eksterne formålsbestemte indtægter i henhold til artikel 3, stk. 1, i forordning (EU) 2020/2094.
                  
               
                     (7)
                  
                  
                     Der bør anvendes en ny metode til fordeling af omkostninger, der sikrer, at der ikke sker krydssubsidiering af omkostninger fra en kategori af støttemodtagere til en anden. Alle omkostninger, der kan henføres til lån, bør helt og holdent tilskrives de medlemsstater, som modtager lån i henhold til forordning (EU) 2021/241. Alle låneomkostninger, der kan henføres til eksterne formålsbestemte indtægter i henhold til artikel 3, stk. 1, i forordning (EU) 2020/2094, skal helt og holdent tilskrives EU-budgettet baseret på de faktiske afholdte omkostninger med henblik på at tilvejebringe og udbetale den respektive andel af provenuet til de forskellige støttemodtagere. Metoden bør omfatte alle omkostninger, som Kommissionen har afholdt til låntagning inden for rammerne af NGEU, herunder alle administrative omkostninger, og den bør sikre, at der beregnes forskellige omkostningskategorier for hver udbetaling.
                  
               
                     (8)
                  
                  
                     Denne omkostningsberegnings- og fordelingsmetode bør sondre mellem tre omkostningskategorier. Den første kategori er finansieringsomkostninger, der hidrører fra renter og andre afgifter, som Kommissionen skal betale for de forskellige udstedte instrumenter til finansiering af de pågældende udbetalinger. Den anden er omkostningerne til likviditetsstyring, der er afholdte omkostninger som følge af midlertidigt deponerede midler på likviditetskonti som reserver til at imødekomme kommende betalinger. Den tredje er de administrative omkostninger til de tekniske og operationelle forberedelser, således at en diversificeret finansieringsstrategi kan gennemføres.
                  
               
                     (9)
                  
                  
                     Finansieringsomkostninger, som hidrører fra langsigtede lånoptagelsestransaktioner, skal beregnes på basis af omkostningerne, som er forbundet med alle de lånoptagelsestransaktioner, der er foretaget i løbet af perioden på seks måneder, hvorunder udbetalingstidspunktet som regel falder. Segmenteringen i perioder på seks måneder er nødvendig for at sikre, at finansieringsomkostningerne i forbindelse med udbetalingen nøje følger gældende markedspriser på det tidspunkt, hvor den foretages, og ikke er baseret på afholdte finansieringsomkostninger langt fremme i tiden. På denne måde fordeles finansieringsinstrumenterne, og de forbundne omkostninger, på relevante tidssegmenter. Den præcise pulje af finansieringsinstrumenter fastsættes først, når tidssegmentet på seks måneder er udløbet. Det bør give mulighed for anvendelse af den samme omkostningsfinansiering på alle samtidige udbetalinger, der er henført til det samme tidssegment, og sikre en rimelig, retfærdig og gennemsigtig tilgang navnlig mellem medlemsstaterne. Medlemsstaterne og EU-budgettet skal, i henhold til artikel 3, stk. 1, i forordning (EU) 2020/2094, afholde deres respektive andel af de eksterne formålsbestemte indtægter. Dermed undgås vilkårligheden eller chancen, som var karakteristisk for det traditionelle back-to-back system, hvor omkostningerne for en hvilken som helst støttemodtager afhang af de betingelser, der kunne opnås den bestemte dag, hvor låntagningen fandt sted. Bortset fra det første tidssegment, der skal omfatte perioden fra den 1. juni 2021 til den 31. december 2021, skal hvert tidssegment omfatte en periode på seks måneder, der begynder den 1. januar eller den 1. juli. Det sidste tidssegments aktive periode bør slutte den 31. december 2026, hvilket giver 11 tidssegmenter. Tidssegmenter skal ophøre, når der er foretaget fuld tilbagebetaling af finansierede udbetalinger.
                  
               
                     (10)
                  
                  
                     Selv om rentesatsen, som lånmodtagerne skal betale, vil være stabil, vil der blive foretaget periodiske og marginale genberegninger af satserne, når løbetidsinstrumenter i finansieringspuljen skal erstattes. Kommissionen vil opbygge kapacitet til ved hjælp af afledte instrumenter (såsom renteswaps) at afdække eventuelle renterisici og give medlemsstaterne mulighed for at optage fastforrentede lån. Omkostningerne ved denne fastforrentede facilitet afholdes fuldt og helt af de medlemsstater, der benytter sig af denne mulighed.
                  
               
                     (11)
                  
                  
                     Beløbene af udbetalinger i et tidssegment skal svare til beløbet af de langsigtede finansieringsinstrumenter, der kan henføres til det pågældende tidssegment. I de fleste tilfælde vil udbetalingerne af provenuet ske i og blive henført til det samme tidssegment som udstedelsen af de langsigtede finansieringsinstrumenter, der anvendes til at tilvejebringe provenuet. Der kan dog forekomme uventede forsinkelser i udbetalingerne i situationer, hvor provenuet af den langsigtede finansiering er tilvejebragt, men ikke kan udbetales som oprindelig planlagt. I så fald kan udbetalingen blive forsinket og finde sted i løbet af det efterfølgende tidssegment. Men hvis midlerne til dækning af disse særlige finansieringsformål allerede er tilvejebragt og henført til det forrige tidssegment, kan de ikke benyttes til andre formål i dette tidssegment. Under disse omstændigheder bør det være muligt at henføre de pågældende udbetalinger til det tidssegment, hvortil finansieringsinstrumenterne er henført. Det bør ligeledes være muligt at henføre langfristede finansieringsinstrumenter for det efterfølgende tidssegment til det forrige tidssegment, hvis beløbet af de langfristede finansieringsinstrumenter i det pågældende tidssegment ikke er tilstrækkeligt til at dække udbetalingerne.
                  
               
                     (12)
                  
                  
                     Kommissionen har også brug for at kunne foregribe, i det forudgående tidssegment, udbetalingsbehov, der opstår på et tidligt tidspunkt i det næste tidssegment. For at tage højde for sådanne situationer og sikre, at der stilles midler til rådighed for Kommissionen på gunstige vilkår til at foretage udbetalinger tæt på overgangen mellem tidssegmenterne, bør Kommissionen have mulighed for at henføre langsigtede finansieringsinstrumenter til det efterfølgende tidssegment.
                  
               
                     (13)
                  
                  
                     Evnen til at styre finansieringstransaktionernes likviditet ved at få adgang til kortfristet lånoptagelse og råde over likvide beholdninger af forsigtighedshensyn er et bærende og afgørende element i den diversificerede finansieringsstrategi. Denne likviditetsstyring vil give Kommissionen mulighed for at dække alle betalingsbehov og tilpasse udstedelserne til markedsforholdene. Denne kapacitet giver anledning til øgede omkostninger ved at hæve provenuet gennem udstedelse af kortfristede værdipapirer og midlertidigt deponere provenuer på en særlig likviditetskonto som en sikkerhedsforanstaltning for at kunne foretage alle betalinger på forlangende. Denne afgørelse bør danne grundlag for beregning af disse likviditetsomkostninger og fordele dem på en retfærdig og rimelig måde mellem alle relevante modtagere i løbet af det pågældende år.
                  
               
                     (14)
                  
                  
                     Større udbetalingsbehov end beløbet af de langsigtede finansieringsinstrumenter fordelt på det respektive tidssegment eller rentebetalinger kan medføre likviditetsunderskud i et tidssegment. Mindre udbetalingsbehov end beløbet af de langsigtede finansieringsinstrumenter fordelt på det respektive tidssegment eller indfrielsesbeløb modtaget af NGEU i forbindelse med de fordelte udestående udbetalinger i tidssegmentet kan medføre likviditetsoverskud. Opvejning af disse likviditetsoverskud eller -underskud er uomgængelige krav for gennemførelse af finansieringsstrategien inden for rammerne af NGEU. Disse omkostninger bør ikke afholdes i de respektive tidssegmenter, men bør isoleres og behandles som en del af særlige likviditetsstyringsudgifter. Det er nødvendigt at fastlægge en mekanisme til at udskille omkostninger forbundet med likviditetsunderskud eller -overskud, så de kan absorberes af det bredere finansieringsprogram i form af omkostninger til likviditetsstyring. Kommissionen bør anvende likviditetsstyringssegmentet til at udligne eventuelle positive eller negative kassebeholdninger i tidssegmenterne til de samlede udbetalinger.
                  
               
                     (15)
                  
                  
                     Gennemførelse af den diversificerede finansieringsstrategi kræver opbygning af ny kapacitet for at opnå den mest gunstige adgang til kapitalmarkeder og sørge for løbende og effektiv vedligeholdelse af denne infrastruktur. Dette omfatter omkostninger til forvaltning af likviditetskonti, opbygning af kapacitet til at varetage auktionsprogrammer til udstedelse af EU-gældsbeviser og obligationer og indførelse af nye interne databehandlingssystemer. De omkostninger, der påløber direkte som følge af gennemførelsen af lånoptagelses- og udbetalingstransaktioner inden for rammerne af NGEU, bør behandles som generelle omkostninger, der sondrer mellem omkostninger til etablering og vedligeholdelse af lånoptagelses- og udbetalingsinfrastruktur inden for rammerne af NGEU. Disse omkostninger bør medtages i omkostninger i forbindelse med ydelser til generelle administrationsomkostninger.
                  
               
                     (16)
                  
                  
                     Omkostninger i forbindelse med ydelser til generelle administrationsomkostninger kombinerer alle administrationsomkostninger, der er direkte knyttet til gennemførelsen af NGEU. Disse omkostninger skal enten afholdes som etableringsomkostninger i forbindelse med engangsomkostninger til opbygning af visse operationelle kapaciteter eller som uundgåelige løbende omkostninger, der kan direkte henføres til NGEU-transaktioner, og som afholdes over tid.
                  
               
                     (17)
                  
                  
                     Selv om de løbende omkostninger udgør størstedelen af de løbende årlige omkostninger i forbindelse med de udbetalinger, der finder sted i et givet år, bør etableringsomkostningerne beregnes som engangsudgifter.
                  
               
                     (18)
                  
                  
                     Administrative omkostninger inkluderet i omkostninger i forbindelse med ydelser til generelle administrationsomkostninger bør begrænses til en lukket liste over omkostninger, der kan henføres direkte til NGEU. De samlede omkostninger i forbindelse med ydelser til generelle administrationsomkostninger udgør en meget lille del af de samlede omkostninger fra NGEU-transaktioner. Kommissionen ville gennemføre passende høring, herunder med medlemsstaternes ekspertgrupper, før listen over administrationsomkostninger forlænges, såfremt der senere måtte være begrundet behov herfor. En sådan høring vil også blive foretaget forud for ændring af andre elementer af denne metode, som vil påvirke de omkostninger, der skal afholdes af medlemsstaterne eller over EU-budgettet.
                  
               
                     (19)
                  
                  
                     Den efterfølgende faktureringsproces bør udformes på en sådan måde, at det sikres, at omkostningerne bliver dækket fra 2022 og til det øjeblik, hvor der ikke længere genereres omkostninger ved lånoptagelse og gældsforvaltning inden for rammerne af NGEU.
                  
               
                     (20)
                  
                  
                     Kommissionen bør udstede en bekræftelsesmeddelelse med hensyn til alle udbetalinger, det være sig for eksterne formålsbestemte indtægter i henhold til artikel 3, stk. 1, i forordning (EU) 2020/2094, eller lån ydet til medlemsstater i henhold til forordning (EU) 2021/241 (»GRF-lån«).
                  
               
                     (21)
                  
                  
                     Lånene i henhold til forordning (EU) 2021/241 skal gennemføres på finansielle standardvilkår (løbetids- og tilbagebetalingsprofil) for hver udbetaling, der foretages til medlemsstaterne. Med hensyn til udbetalinger i forbindelse med eksterne formålsbestemte indtægter i henhold til artikel 3, stk. 1, i forordning (EU) 2020/2094, bør bekræftelsesmeddelelsen være det bærende element i disse finansielle vilkår for EU-budgettet. Formålet med bekræftelsesmeddelelsen er at fastlægge betalingsanmodningen på grundlag af de finansielle vilkår deri. Disse vilkår bør omfatte udbetalingsdatoen, beløbet af den finansielle støtte og datoen for udbetaling af finansieringsomkostninger til eksterne formålsbestemte indtægter i henhold til artikel 3, stk. 1, i forordning (EU) 2020/2094.
                  
               
                     (22)
                  
                  
                     Det vil klart fremgå af henvisningerne i låneaftalerne, der underskrives af medlemsstaterne, at omkostningerne til udbetalingerne er fastlagt ved hjælp af metoden, som fremgår af denne afgørelse.
                  
               
                     (23)
                  
                  
                     Metoden til fordeling af omkostninger fastlægger metoden til beregning af låneomkostninger, der både afholdes over budgettet i henhold til artikel 5, stk. 2, første afsnit, i afgørelse (EU, Euratom) 2020/2053, og af medlemsstaterne i henhold til artikel 15, stk. 3, i forordning (EU) 2021/241. Således fastlægger den en ordning for forvaltningen af låneoptagelses- og udlånstransaktionerne som defineret i artikel 5, stk. 3, i afgørelse (EU, Euratom) 2020/2053, og i artikel 15, stk. 4, i forordning (EU) 2021/241.
                  
               
                     (24)
                  
                  
                     For at sikre ensartet fordeling af omkostninger i henhold til genopretningspakken inden for rammerne af NGEU bør denne afgørelse finde anvendelse fra den 1. juni 2021. Eftersom denne afgørelse bør finde anvendelse på lånoptagelsestransaktioner og udbetalinger i henhold til NGEU-programmet, der er foretaget forud for dens ikrafttrædelse, bør den træde i kraft dagen efter offentliggørelsen i Den Europæiske Unions Tidende. Anvendelsen af denne afgørelse på lån i henhold til forordning (EU) 2021/241 hos medlemsstater bør finde sted ved de relevante låneaftalers ikrafttrædelse —
                  
               VEDTAGET DENNE AFGØRELSE:
         AFSNIT 1
         
            GENSTAND, DEFINITIONER OG GENERELLE PRINCIPPER
         
         
            Artikel 1
            Genstand og overordnede principper
            
               1.   Denne afgørelse fastlægger en fælles og ensartet metode til fordeling af afholdte omkostninger til finansiering, likviditetsstyring og omkostninger i forbindelse med ydelser til generelle administrationsomkostninger som følge af lånoptagelses- og gældsforvaltningstransaktioner inden for rammerne af programmer, der finansieres i henhold til artikel 2, stk. 2, i forordning (EU) 2020/2094, for så vidt som de i forordningens artikel 1, stk. 2, omhandlede foranstaltninger gennemføres.
            
            
               2.   Gennemførelsen af omkostningsfordelingsmodellen følger principperne om ret og rimelig behandling ved at sikre, at omkostninger fordeles på baggrund af den relative andel af modtaget støtte.
            
         
         
            Artikel 2
            Definitioner
            I denne afgørelse forstås ved:
            
                        1)
                     
                     
                        »finansieringsinstrumenter«: obligationer, værdipapirer, kortfristede pengemarkedspapirer, statsobligationer eller andre kort- og/eller langsigtede finansielle transaktioner udstedt i henhold til Kommissionens finansieringsstrategi for gennemførelse af lånoptagelse og gældsforvaltning inden for rammerne af NGEU
                     
                  
                        2)
                     
                     
                        »låneaftale inden for rammerne af GRF«: en aftale mellem Kommissionen og en medlemsstat i henhold til artikel 15, stk. 2, i forordning (EU) 2021/241
                     
                  
                        3)
                     
                     
                        »udbetaling«: alle udbetalinger til en medlemsstat i henhold til en låneaftale inden for rammerne af GRF i henhold til artikel 2, stk. 2, litra b), i forordning (EU) 2020/2094, eller som eksterne formålsbestemte indtægter i henhold til artikel 3, stk. 1, i forordning (EU) 2020/2094
                     
                  
                        4)
                     
                     
                        »renteperiode«: en periode på tolv (12) måneder, eller anden periode som fastlagt i bekræftelsesmeddelelsen, der løber fra udbetalingsdatoen eller den forudgående rentebetalingsdato
                     
                  
                        5)
                     
                     
                        »likviditetsstyring«: forvaltning af likviditet i forbindelse med finansieringsinstrumenter
                     
                  
                        6)
                     
                     
                        »lånoptagelsestransaktioner inden for rammerne af NGEU«: transaktioner på markederne, navnlig gældsudstedelse, til at låne op til 750 000 mio. EUR i 2018-priser i henhold til artikel 5, stk. 1, i afgørelse (EU, Euratom) 2020/2053, herunder roll-over lånoptagelse
                     
                  
                        7)
                     
                     
                        »gældsforvaltning inden for rammerne af NGEU«: markedstransaktioner i tilknytning til gælden som følge af lånoptagelsestransaktioner inden for rammerne af NGEU for at optimere strukturen af udestående gæld og afbøde renterisiko, likviditetsrisici og andre finansielle risici
                     
                  
                        8)
                     
                     
                        »kortfristet finansieringsinstrument«: finansiering af lånoptagelsestransaktioner inden for rammerne af NGEU for en periode på under eller svarende til et år
                     
                  
                        9)
                     
                     
                        »langsigtet finansieringsinstrument«: finansiering af lånoptagelsestransaktioner inden for rammerne af NGEU for en periode på over et år.
                     
                  
         AFSNIT 2
         
            SEGMENTER OG BEREGNING AF OMKOSTNINGER
         
         
            Artikel 3
            Tidssegmenter
            
               1.   Et tidssegment kan være aktivt i en periode på seks måneder, der begynder den 1. januar eller den 1. juli. Det første tidssegment skal dog dække perioden fra den 1. juni 2021 til den 31. december 2021. Det sidste aktive tidssegment skal slutte den 31. december 2026.
            
            
               2.   Tidssegmentet består af de udbetalinger, der er foretaget i løbet af dets aktive periode, og de dermed forbundne finansieringsinstrumenter, der afsættes dertil. Alle udbetalinger skal henføres til det tidssegment, der er aktivt på udbetalingsdatoen.
               Uanset første afsnit skal udbetalingerne henføres til det forudgående tidssegment, hvis provenuet fra langsigtede finansieringsinstrumenter fordelt på det forrige tidssegment overstiger de udbetalinger, som er fordelt på det forrige tidssegment i henhold til første afsnit, indtil de samlede udbetalinger for det forrige tidssegment når op på provenuet fra det langsigtede finansieringsinstrument, der er henført dertil.
            
            
               3.   Andre langfristede finansieringsinstrumenter end de i stk. 4 omhandlede skal henføres til det tidssegment, der er aktivt ved indgåelsen af lånoptagelsestransaktionen inden for rammerne af NGEU, som genererer dem.
               Uanset første afsnit:
               
                           a)
                        
                        
                           kan finansieringsinstrumenter tilvejebragt med henblik på finansiering af en udbetaling i det efterfølgende tidssegment henføres til dette tidssegment
                        
                     
                           b)
                        
                        
                           såfremt beløbet af udbetalingerne i slutningen af det igangværende tidssegment overstiger provenuet fra langsigtede finansieringsinstrumenter, skal de langsigtede finansieringsinstrumenter fra lånoptagelsestransaktionerne inden for rammerne af NGEU, der er gennemført efter udgangen af det indeværende tidssegment, henføres til dette tidssegment, indtil provenuet fra langsigtede finansieringsinstrumenter når op på udgifterne for dette tidssegment.
                        
                     
            
               4.   Langsigtede finansieringsinstrumenter, som erstatter langsigtede finansieringsinstrumenter, der er ved at udløbe, henføres til samme tidssegment.
            
         
         
            Artikel 4
            Likviditetsstyringssegment
            
               1.   Likviditetsstyringssegmentet gælder indtil de i artikel 5, stk. 1, i afgørelse (EU, Euratom) 2020/2053 omhandlede midler er fuldt tilbagebetalt.
            
            
               2.   Likviditetsstyringssegmentet består af kortfristede finansieringsinstrumenter.
            
         
         
            Artikel 5
            Beregning af omkostninger
            Finansieringsomkostninger, omkostninger til likviditetsstyring og omkostninger i forbindelse med ydelser til generelle administrationsomkostninger skal beregnes i overensstemmelse med bilaget til denne afgørelse.
         
         AFSNIT 3
         
            FAKTURERING
         
         
            Artikel 6
            Bekræftelsesmeddelelse
            
               1.   I forbindelse med hver udbetaling skal Kommissionen udstede en bekræftelsesmeddelelse, som definerer vilkårene for betalingsanmodningen.
            
            
               2.   Formålet med betalingsmeddelelsen er at fastlægge vilkårene for betaling af finansieringsomkostninger og tilbagebetaling af hovedstolen i relation til hver udbetaling.
            
            
               3.   Den i stk. 1 omhandlede bekræftelsesmeddelelse skal navnlig indeholde følgende elementer:
               
                           a)
                        
                        
                           beløbet af udbetalingen
                        
                     
                           b)
                        
                        
                           løbetiden
                        
                     
                           c)
                        
                        
                           tidsplanen for tilbagebetaling
                        
                     
                           d)
                        
                        
                           fordelingen af udbetalingen på et tidssegment
                        
                     
                           e)
                        
                        
                           renteperiode og den anførte dato for betaling af finansieringsomkostninger.
                        
                     
            
               4.   Bekræftelsesmeddelelsen vedrørende lån skal også indeholde yderligere elementer, som anført i låneaftalerne inden for rammerne af GRF.
            
         
         
            Artikel 7
            Fakturering af finansieringsomkostninger
            Kommissionen skal fakturere finansieringsomkostningerne ved udgangen af den i artikel 2, stk. 4, omhandlede renteperiode. I forbindelse med udbetalinger som eksterne formålsbestemte indtægter i henhold til artikel 3, stk. 1, i forordning (EU) 2020/2094, kan fakturaerne samles kvartalsvist for kalenderåret.
         
         
            Artikel 8
            Fakturering af omkostninger til likviditetsstyring
            Omkostningerne til likviditetsstyring skal faktureres af Kommissionen i begyndelsen af hvert kalenderår for afholdte omkostninger i løbet af det forrige kalenderår.
         
         
            Artikel 9
            Fakturering af omkostninger i forbindelse med ydelser til generelle administrationsomkostninger
            Kommissionen skal fakturere de medlemsstater, som modtager GRF-lån, for omkostninger i forbindelse med ydelser til generelle administrationsomkostninger i løbet af det forrige kalenderår.
         
         AFSNIT 4
         
            AFSLUTTENDE BESTEMMELSER
         
         
            Artikel 10
            Ikrafttræden og anvendelse
            Denne afgørelse træder i kraft dagen efter offentliggørelsen i Den Europæiske Unions
               Tidende.
            Den anvendes fra den 1. juni 2021.
         
         
            Udfærdiget i Bruxelles, den 2. juli 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 57 af 18.2.2021, s. 17.
         
            (2)  EUT L 424 af 15.12.2020, s. 1.
         
            (3)  Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433 I af 22.12.2020, s. 23).
         
            (4)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
      
      
         
            BILAG
            1.   Beregning af finansieringsomkostninger
            
            Finansieringsomkostningerne beregnes efter følgende fremgangsmåde:
            
                         
                     
                     
                        Trin 1: Beregning af et individuelt finansieringsinstruments samlede daglige omkostninger i et tidssegment eller i et likviditetsstyringssegment
                        De daglige påløbne omkostninger skal beregnes som følger:
                        
                                     
                                 
                                 
                                    
                                       
                                 
                              For hvert finansieringsinstrument skal agio/disagio fordeles lineært i hele instrumentets levetid:
                        
                                     
                                 
                                 
                                    
                                       
                                 
                              
                           hvor udstedelseskurs = en samlet pris (inklusiv bankgebyrer)
                        
                        For hvert finansieringsinstrument skal de samlede daglige omkostninger beregnes som følger:
                        
                                     
                                 
                                 
                                    
                                       
                                 
                              
                  
                         
                     
                     
                        Trin 2: Beregning af de samlede daglige finansieringsomkostninger
                        For hvert tidssegment (TC1-TC11) er de samlede daglige udgifter for segmentet, før udligning af likviditetsbalancer, summen af alle samlede daglige omkostninger til hvert finansieringsinstrument, der henføres til tidssegmentet:
                        
                                     
                                 
                                 
                                    
                                       
                                 
                              For likviditetsstyringssegmentet fordeles finansieringsomkostningerne som følger:
                        
                           
                     
                  
                         
                     
                     
                        Trin 3: Beregning af den daglige likviditetsbalance i tidssegmenterne
                        Niveauet af den daglige likviditetsbalance i et tidssegment skal beregnes dagligt som følger:
                        
                                     
                                 
                                 
                                    
                                       
                                 
                              
                  
                         
                     
                     
                        Trin 4: Beregning af finansieringsinstrumenternes andel af daglige omkostninger som likviditetsoverskud i et tidssegment
                        De daglige finansieringsomkostninger i forbindelse med andelen af finansieringsinstrumenter ved et positivt resultat i trin 3 ("likviditetsoverskud") skal beregnes som følger:
                        
                                     
                                 
                                 
                                    
                                       
                                 
                              
                  
                         
                     
                     
                        Trin 5: Beregning af finansieringsomkostninger i et tidssegment og omkostninger til likviditetsstyringssegmenter ved tidssegmenter med likviditetsoverskud
                        Likviditetsoverskuddet skal overføres fra det respektive tidssegment til likviditetsstyringssegmentet.
                        Finansieringsomkostninger for det tidssegment, hvorfra likviditetsoverskuddet overføres, skal beregnes som følger:
                        
                                     
                                 
                                 
                                    
                                       
                                 
                              Omkostninger til det likviditetsstyringssegment, der har likviditetsoverskud, skal beregnes som følger:
                        
                           
                     
                  
                         
                     
                     
                        Trin 6: Beregning af finansieringsomkostninger for tidssegment med likviditetsunderskud
                        Negativt resultat i trin 3 ("likviditetsunderskud") i et tidssegment udlignes ved overførsel af likviditet fra likviditetsstyringssegmentet til de daglige finansieringsomkostninger (Trin 5).
                        
                           
                        
                                     
                                 
                                 
                                    Trin 7: Beregning af en udbetalings daglige finansieringsomkostninger
                                 
                              De daglige finansieringsomkostninger ved udbetaling er de daglige finansieringsomkostninger i tidssegmentet efter udligning ganget med den relative andel af udbetalingen i forbindelse med det tidssegment, hvorpå den er fordelt.
                        
                           
                     
                  2.   Beregning af omkostninger til likviditetsstyring
            
            Omkostningerne til likviditetsstyring (LIQM) skal beregnes pr. kvartal i kalenderåret som følger:
            
               
            Uanset første afsnit skal omkostningerne til likviditetsstyring i perioden fra 1. juni 2021 til 31. december 2021 beregnes for hele perioden som følger:
            
               
            LIQM pr. kvartal skal henføres til hver udbetaling som følger:
            
                         
                     
                     
                        
                           
                     
                  3.   Beregning af omkostninger i forbindelse med ydelser til generelle administrationsomkostninger
            
            Omkostninger i forbindelse med ydelser til generelle administrative omkostninger omfatter løbende administrative omkostninger og etableringsomkostninger for GRF-lån.
            3.1.   Beregning af løbende administrative omkostninger
            
            Løbende administrative omkostninger omfatter alle omkostninger afholdt af Kommissionen i forbindelse med gennemførelse af lånoptagelsestransaktioner og gældsforvaltning inden for rammerne af NGEU af følgende type:
            
                        (a)
                     
                     
                        salærer for juridisk bistand i forbindelse med ekspertudtalelser
                     
                  
                        (b)
                     
                     
                        løbende omkostninger til kontoadministration
                     
                  
                        (c)
                     
                     
                        omkostninger til ekstern revision
                     
                  
                        (d)
                     
                     
                        omkostninger til vedligeholdelse af auktionsplatform
                     
                  
                        (e)
                     
                     
                        omkostninger til kreditvurderingsbureau
                     
                  
                        (f)
                     
                     
                        gebyrer for notering, skatter, afgifter, registrering, publicering og afvikling
                     
                  
                        (g)
                     
                     
                        IT-gebyrer
                     
                  
                        (h)
                     
                     
                        udgifter til markedsundersøgelser.
                     
                  I det omfang, at disse omkostninger er fælles for lånoptagelsestransaktioner inden for rammerne af NGEU, der er gennemført for andre finansielle bistandsprogrammer, skal omkostningerne inkluderet i beregningen beregnes som den pro rata-andel, der er fordelt på lånoptagelsestransaktioner og gældsforvaltning inden for rammerne af NGEU i det pågældende kalenderår. Sådanne omkostninger skal ikke betales i forbindelse med GRF-lån for 2021.
            Løbende administrative omkostninger skal beregnes som følger:
            
                         
                     
                     
                        
                           
                     
                  Løbende administrative omkostninger skal fordeles som følger:
            
               
            3.2.   Beregning og fordeling af etableringsomkostninger
            
            Etableringsomkostningerne omfatter alle omkostninger, som Kommissionen har afholdt til gennemførelse af lånoptagelsestransaktioner og gældsforvaltning inden for rammerne af NGEU eller til teknisk bistand i forbindelse med disse transaktioner, herunder omkostninger i forbindelse med:
            
                        (a)
                     
                     
                        oprettelse af NGEU-konti
                     
                  
                        (b)
                     
                     
                        oprettelse af en auktionsplatform
                     
                  
                        (c)
                     
                     
                        etablering af et investeringsværktøj
                     
                  
                        (d)
                     
                     
                        diverse IT-omkostninger
                     
                  
                        (e)
                     
                     
                        markedsundersøgelser
                     
                  
                        (f)
                     
                     
                        konsulentbistand.
                     
                  Etableringsomkostningerne pr. modtager af GRF-lån skal beregnes efter følgende fremgangsmåder:
            
                        i.
                     
                     
                        Etableringsomkostningerne for GRF-lån skal beregnes som følger:
                        
                                     
                                 
                                 
                                    
                                       
                                 
                              
                  
                        ii.
                     
                     
                        Etableringsomkostningerne for GRF-lån skal fordeles på 2021, 2022 og 2023 mellem hver medlemsstat, der har underskrevet en låneaftale inden for rammerne af GRF i det år, den er underskrevet, som følger:
                        
                                     
                                 
                                 
                                    
                                       
                                 
                              
                  
                        iii.
                     
                     
                        Fra 1. januar 2024 skal alle ikke-fordelte etableringsomkostninger beregnes som følger:
                        
                                     
                                 
                                 
                                    
                                       
                                 
                              
                  De fordeles som ekstra etableringsomkostninger til udbetalinger til medlemsstater med en låneaftale inden for rammerne af GRF som følger:
            
               
            3.3.   Beregning af omkostninger i forbindelse med ydelser pr. modtager
            
            
               
            4.   Liste over akronymer
            
            
                        ACCdaily
                        
                     
                     
                        Påløbne renteudgifter for hvert finansieringsinstrument opdelt efter dag
                     
                  
                        ADMIN CoSÅrligt
                        
                     
                     
                        Sum af administrative omkostninger i løbet af kalenderåret
                     
                  
                        Agio/disagiodagligt
                        
                     
                     
                        Agio eller disagio baseret på fast udstedelseskurs opdelt efter dag
                     
                  
                        Støttemodtager
                     
                     
                        Medlemsstater, der modtager udbetaling af GRF-lån, og Unionens budget, der modtager udbetaling som eksterne formålsbestemte indtægter i henhold til artikel 3, stk. 1, i forordning (EU) 2020/2094
                     
                  
                        CoF af en individuel anmodning i TC(x)
                     
                     
                        CoF af en anmodning i tidssegment X
                     
                  
                        CoFdagligt pr. instrument
                        
                     
                     
                        CoF pr. dag pr. finansieringsinstrument
                     
                  
                        CoFdagligtLMCefter udligning
                        
                     
                     
                        CoF pr. dag for LMC efter udligningen
                     
                  
                        CoFdagligtLMCfør udligning
                        
                     
                     
                        CoF pr. dag for LMC før udligningen
                     
                  
                        CoFdagligtTC(underskud)efter udligning
                        
                     
                     
                        CoF pr. dag efter udligningen for segmenter med et oprindeligt likviditetsunderskud
                     
                  
                        CoFdagligtTC(overskud)efter udligning
                        
                     
                     
                        CoF pr. dag efter udligningen for segmenter med et oprindeligt likviditetsoverskud
                     
                  
                        CoFdagligtTC(x)før udligning
                        
                     
                     
                        CoF pr. dag før udligning af segment X
                     
                  
                        CoFdagligtLikviditetsoverskudTC(overskud)
                        
                     
                     
                        CoF pr. dag i forbindelse med likviditetsoverskud i tidssegmentet
                     
                  
                        CoFdagligtLikviditetsoverførsel fra LMC
                        
                     
                     
                        CoF pr. dag i forbindelse med likviditeten, der overføres til LMC
                     
                  
                        Kupon
                     
                     
                        Renter betalt af udstederen af obligationen
                     
                  
                        LikviditetTC(x)
                        
                     
                     
                        Likviditetsbeløb i tidssegment X
                     
                  
                        LMC
                     
                     
                        Likviditetsstyringssegment
                     
                  
                        LIQMkvartal
                        
                     
                     
                        Omkostninger til likviditetsstyring i kvartalet
                     
                  
                        Nominel
                     
                     
                        Nominel værdi
                     
                  
                        RoI af likvide beholdningerkvartal
                        
                     
                     
                        RoI af likvide beholdninger i kvartalet
                     
                  
                        TC(x)
                     
                     
                        Summen af anmodninger og likviditet i tidssegment X